CELEX: 22018D0365
Language: sk
Date: 2016-07-08 00:00:00
Title: Rozhodnutie Spoločného výboru EHP č. 143/2016 z 8. júla 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2018/365]

15.3.2018   
               
               
                  SK
               
               
                  Úradný vestník Európskej únie
               
               
                  L 73/14
               
            ROZHODNUTIE SPOLOČNÉHO VÝBORU EHP
      Č. 143/2016
      z 8. júla 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2018/365]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Delegované nariadenie Komisie (EÚ) 2016/128 z 25. septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie potravín na osobitné lekárske účely a na informácie o nich (1), sa má začleniť do Dohody o EHP.
               
            
                  (2)
               
               
                  Delegovaným nariadením (EÚ) 2016/128 sa s účinnosťou od 22. februára 2019 zrušuje smernica Komisie 1999/21/ES (2) začlenená do Dohody o EHP, a preto je potrebné odkaz na ňu v rámci Dohody o EHP s účinnosťou od 22. februára 2019 vypustiť.
               
            
                  (3)
               
               
                  Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (4)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      1.   V kapitole XII prílohy II k Dohode o EHP sa za bod 77 [nariadenie Európskeho parlamentu a Rady (EÚ) č. 609/2013] vkladá tento text:
      
         
                     „77a.
                  
                  
                     
                        32016 R 0128: delegované nariadenie Komisie (EÚ) 2016/128 z 25. septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie potravín na osobitné lekárske účely a na informácie o nich (Ú. v. EÚ L 25, 2.2.2016, s. 30).
                     Ustanovenia nariadenia sa na účely tejto dohody vykladajú s týmito úpravami:
                     V prílohe IV sa dopĺňa tento text:
                     
                                 —
                              
                              
                                 v islandskom jazyku: ‚Matvæli til nota í sérstökum læknisfræðilegum tilgangi‘,
                              
                           
                                 —
                              
                              
                                 v nórskom jazyku: ‚Næringsmiddel til spesielle medisinske formål‘.“
                              
                           
               
      2.   Text bodu 54w (smernica Komisie 1999/21/ES) sa vypúšťa s účinnosťou od 22. februára 2019.
      Článok 2
      Znenie delegovaného nariadenia (EÚ) 2016/128 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 9. júla 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 8. júla 2016
         
            
               Za Spoločný výbor EHP
            
            
               predsedníčka
            
            Bergdís ELLERTSDÓTTIR
         
      
      
         (1)  Ú. v. EÚ L 25, 2.2.2016, s. 30.
      
         (2)  Ú. v. ES L 91, 7.4.1999, s. 29.
      
         (*1)  Ústavné požiadavky neboli oznámené.